شه‌فه‌ق نيوز/ ته‌له‌فزيرۆن فه‌رمى ئيران، ئه‌و هه‌واڵه‌يله‌ خسته‌ دروو ك باڵيۆزخانه‌گه‌ى له‌ به‌غدا تويش په‌لامارداين هاتوێد له‌لايه‌ن خوه‌ينيشانده‌ره‌يل تويڕه‌ى عراقى له‌بان چين سياسى فه‌رمانڕه‌وا له‌ عراق ك له‌لايه‌ن ته‌هرانه‌و پشتگيرى ئه‌كريه‌ن.
له‌و باوه‌ته‌و، كه‌ناڵ "خه‌به‌ر" له‌ زووان وه‌رپرسه‌يليگ له‌ باڵيۆزخانه‌ى ئيرانى وت: هيزه‌يليگ تايبه‌ت له‌ دژه‌ تيرۆر سه‌ر وه‌ سوپاى عراقى و هيزه‌يليگ دژه‌ بشيوى له‌وه‌رده‌م باليۆزخانه‌ى ئيرانى له‌ به‌غدا وجوود ديرن.
ئه‌و وه‌رپرسه‌يله‌ يه‌يش ده‌رخستن  و وتن: ئه‌و راپۆرته‌يل بڵاوكريايه‌ ك باس له‌وه‌ ئه‌كه‌ن گوايا باڵيۆزخانه‌ى ئيرانى له‌ به‌غدا په‌لامار درياگه‌، دويره‌ له‌ڕاسى و هيز ته‌واويگ له‌ده‌ورگرد باڵيۆزخانه‌گه‌ وجوود ديرێد.
